ক্রিস্টাল প্যালেস ফুটবল ক্লাব

ক্রিস্টাল প্যালেস ফুটবল ক্লাব (ইংরেজি: Crystal Palace F.C.; সাধারণত ক্রিস্টাল প্যালেস এফসি এবং সংক্ষেপে ক্রিস্টাল প্যালেস নামে পরিচিত) হচ্ছে সেলহার্স্ট ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের শীর্ষ স্তরের ফুটবল লিগ প্রিমিয়ার লিগে প্রতিযোগিতা করে। এই ক্লাবটি ১৯০৫ সালের ১০ই সেপ্টেম্বর তারিখে প্রতিষ্ঠিত হয়েছে। ২৫,৪৮৬ ধারণক্ষমতাবিশিষ্ট সেলহার্স্ট পার্কে দ্য ঈগলস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইংরেজ সাবেক ফুটবল খেলোয়াড় রয় হজসন এবং সভাপতির দায়িত্ব পালন করছেন স্টিভ প্যারিশ। বর্তমানে ইংরেজ রক্ষণভাগের খেলোয়াড় জোল এডওয়ার্ড ফিলিপ ওয়ার্ড এই ক্লাবের অধিনায়কের দায়িত্ব পালন করছেন। ঘরোয়া ফুটবলে, ক্রিস্টাল প্যালেস এপর্যন্ত ৬টি শিরোপা জয়লাভ করেছে; যার মধ্যে দুইটি ইএফএল চ্যাম্পিয়নশিপ, একটি ইএফএল লিগ ওয়ান শিরোপা রয়েছে। উইলফ্রিদ জাহা, হুলিয়ান স্পেরোনি, ডজি ফ্রিডম্যান, ক্লিন্টন মরিসন এবং অ্যান্ডি জনসনের মতো খেলোয়াড়গণ ক্রিস্টাল প্যালেসের জার্সি গায়ে মাঠ কাঁপিয়েছেন। ১৯০৫–০৬ মৌসুমে, পেশাদার ফুটবল ক্লাব হিসেবে প্রথম মৌসুমে ক্রিস্টাল প্যালেস ইংল্যান্ডের পেশাদার ফুটবল ক্লাবগুলোর মধ্যকার আয়োজিত ইংরেজ ফুটবল লিগ পদ্ধতির তৎকালীন ৭ প্রদান করা হয়নি স্তরের পেশাদার ফুটবল লিগ সাউদার্ন ফুটবল লিগে প্রতিদ্বন্দ্বিতা করেছিল; জ্যাক রবসনের অধীনে উক্ত মৌসুমে ক্রিস্টাল প্যালেস ১৯ জয় এবং ৪ ড্রয়ে সর্বমোট ৪২ পয়েন্ট অর্জন করে ১৯০৫–০৬ সাউদার্ন ফুটবল লিগের পয়েন্ট তালিকায় ১ম স্থান অর্জন করেছিল। সাউদার্ন ফুটবল লিগের উক্ত মৌসুমে ইংরেজ আক্রমণভাগের খেলোয়াড় আর্চি নিডহ্যাম ২১টি গোল করে ক্রিস্টাল প্যালেসের হয়ে সর্বোচ্চ গোল করেছিলেন। ক্লাব প্রতিষ্ঠার প্রায় ৮৪ বছর পর, ১৯৮৯–৯০ মৌসুমে ক্রিস্টাল প্যালেস প্রথমবারের মতো ইংল্যান্ডের পেশাদার ফুটবলের শীর্ষ স্তর ফুটবল লিগ প্রথম বিভাগে অংশগ্রহণ করতে সক্ষম হয়েছিল। ১৯৮৯ সালের সালের ১৯শে আগস্ট তারিখে, ফুটবল লিগ প্রথম বিভাগে ক্লাব ইতিহাসে নিজেদের প্রথম ম্যাচে স্টিভ কোপেলের অধীনে ক্রিস্টাল প্যালেস কুইন্স পার্ক রেঞ্জার্সের কাছে ২–০ গোলের ব্যবধানে পরাজিত হয়েছিল। ১৯৮৯–৯০ ফুটবল লিগ প্রথম বিভাগে ক্রিস্টাল প্যালেস ১৩টি জয় এবং ৯টি ড্রয়ে সর্বমোট ৪৮ পয়েন্ট অর্জন করে পয়েন্ট তালিকায় ১৫তম স্থান অর্জন করেছিল, যেখানে মার্ক ব্রাইট ১৭টি গোল করে লিগে ক্রিস্টাল প্যালেসের হয়ে সর্বোচ্চ গোলদাতা হয়েছিলেন। Wilson, Paul (২২ এপ্রিল ২০২০)। "Crystal Palace launch plan to claim title of oldest Football League club"। The Guardian (ইংরেজি ভাষায়)। আইএসএসএন 0261-3077। সংগ্রহের তারিখ ২২ এপ্রিল ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://resources.premierleague.com/premierleague/document/2021/04/07/6ebff069-a7ee-415d-afbd-15878b6d33b2/2020-21-PL-Handbook-240321.pdf "Crystal Palace FC – Club Details"। www.cpfc.co.uk। ৮ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৪ অক্টোবর ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) https://www.transfermarkt.com/crystal-palace/stadion/verein/873 https://www.transfermarkt.com/crystal-palace/kader/verein/873 https://www.cpfc.co.uk/teams/first-team/ https://www.worldfootball.net/teams/crystal-palace/2024/2/ https://www.rsssf.org/tablese/engsouthernleaghist.html https://www.worldfootball.net/schedule/eng-premier-league-1989-1990-spieltag/38/ http://www.emfootball.co.uk/table1989-90.html উইকিমিডিয়া কমন্সে ক্রিস্টাল প্যালেস ফুটবল ক্লাব সংক্রান্ত মিডিয়া রয়েছে। দাপ্তরিক ওয়েবসাইট (ইংরেজি)